smcproject/ml-wiki-sentences huggingface dataset:
ചിത്രശാല Königsstuhl National Park Centre The Königsstuhl (King's Chair) The Königsstuhl , view from the south Victoria-Sicht (Victoria's View) and Königsstuhl from above Victoria-Sicht and Königsstuhl from the Baltic Sea View down the white cliffs The chalk cliffs Stubbenkammer Wissower Klinken (April 2004) Wissower Klinken (August 2005) Victoria-Sicht (Victoria's View) Black alder swamp Unfossilised sea urchin അവലംബം
ജസ്മില സ്ബാനിക് ഇംഗ്ലീഷ് വിലാസം https://ml.wikipedia.org/wiki/Jasmila_Zbanic
പ്രമുഖ ബോസ്‌നിയൻ സിനിമാ സംവിധായികയും തിരക്കഥാ രചയിതാവുമാണ് ജസ്മില സ്ബാനിക് ( English : Jasmila Zbanic . 
2006ൽ നടന്ന 56ാമത് ബെർലിൻ ഫിലിം ഫെസ്റ്റിവലിൽ മികച്ച സിനിമക്കുള്ള ഗോൾഡൻ ബിയർ പുരസ്‌കാരം നേടിയ ഗ്രബവിക(Grbavica)യുടെ സംവിധായികയാണ് ജസ്മില.
അവരുടെ 2010ൽ പുറത്തിറങ്ങിയ ന പുടു ( Na putu ) എന്ന സിനിമ 60ആമത് ബെർലിൻ ഇന്റർനാഷണൽ ഫിലിം ഫെസ്റ്റിവലിൽ ഗോൾഡൻ ബിയർ പുരസ്‌കാരത്തിന് നാമനിർദ്ദേശം ചെയ്യപ്പെട്ടിരുന്നു.
1974 ഡിസംബർ 19ന് ബോസ്‌നിയ ഹെർസെഗോവിനയുടെ തലസ്ഥാനവും രാജ്യത്തെ ഏറ്റവും വലിയ നഗരവുമായ സരയാവോയിൽ ജനിച്ചു.
സരയാവോയിലെ അക്കാദമി ഓഫ് പെർഫോമിങ് ആക്ടിൽ നിന്ന് ബിരുദം നേടി.
സിനിമകൾ 2007ൽ സരയാവോയിൽ നടന്ന ഫിലിം ഫെസ്റ്റിവലിൽ ജസ്മില സ്ബാനിക്‌ Autobiografija (1995) Poslije, poslije (1997) Noć je, mi svijetlimo (1998) Ljubav je...
(1998) Red Rubber Boots (2000) Sjećaš li se Sarajeva (2003) Images from the Corner (2003) Birthday (2004) Grbavica (2006) Na putu (2010) For Those Who Can Tell No Tales (2013) Otok ljubavi (2013) One Day in Sarajevo (2014) അവലംബം
ജസ്റ്റസ് ഹെൻറിച്ച് വിഗാൻഡ് ഇംഗ്ലീഷ് വിലാസം https://ml.wikipedia.org/wiki/Justus_Heinrich_Wigand
റെവലിൽ (ടാലിൻ) ജനിച്ച ഒരു ബാൾട്ടിക് ജർമ്മൻ പ്രസവചികിത്സകനായിരുന്നു ജസ്റ്റസ് ഹെൻറിച്ച് വിഗാൻഡ് (ജീവിതകാലം: 13 സെപ്റ്റംബർ 1769 - 10 ഫെബ്രുവരി 1817).
വിഗാൻഡ് ജെന, എർലാംഗൻ സർവകലാശാലകളിൽ വൈദ്യശാസ്ത്രം പഠിച്ച അദ്ദേഹം, രണ്ടാമത്തെ സ്ഥാപനത്തിൽ നിന്ന് ഡോക്ടറേറ്റ് നേടി.
1793 മുതൽ 1814 വരെ അദ്ദേഹം ഹാംബർഗിൽ ഒരു വൈദ്യനായി ജോലി ചെയ്യുകയും അതിനുശേഷം ഹൈഡൽബർഗ് , ഷ്വെറ്റ്സിംഗൻ, മാൻഹൈം എന്നിവിടങ്ങളിൽ താമസിക്കുകയും ചെയ്തു.
"വിഗാൻഡ് മാനുവർ" എന്നറിയപ്പെടുന്ന ഒരു അസിസ്റ്റഡ് ബ്രീച്ച് ഡെലിവറി നടപടിക്രമം അവതരിപ്പിച്ചതിന് അദ്ദേഹം ഓർമ്മിക്കപ്പെടുന്നു.
അദ്ദേഹത്തിന്റെ ഏറ്റവും മികച്ച രചനാശ്രമം ആയ " ഡൈ ഗെബർട്ട് ഡെസ് മെൻഷെൻ " അദ്ദേഹത്തിൻ്റെ മരണാനന്തരം 1820-ൽ പ്രസിദ്ധീകരിച്ചു.
തിരഞ്ഞെടുത്ത പ്രസിദ്ധീകരണങ്ങൾ വോൺ ഡെൻ ഉർസചെൻ ആൻഡ് ഡെർ ബെഹാൻഡ്‌ലുങ് ഡെർ നാച്ച്‌ഗെബർട്‌സോഗെരുംഗൻ , 1803.
ഡ്രെ ഡെൻ മെഡിസിനിഷെൻ ഫാക്കൽറ്റേൻ സു പാരീസ് ആൻഡ് ബെർലിൻ സുർ പ്രൂഫുങ് ഉബെർഗെബെൻ ഗെബർട്ട്ഷുൾഫ്ലിഷെ അബാൻഡ്‌ലുംഗൻ , 1812.
ഡൈ ഗെബർട്ട് ഡെസ് മെൻഷെൻ ഇൻ ഫിസിയോളജിക്കൽ- ഡയറ്റെറ്റിഷർ ആൻഡ് പാത്തോളജിസ്-തെറാപ്യൂട്ടിഷർ ബെസിഹംഗ്, ഗ്രോസ്റ്റെൻതൈൽസ് നാച്ച് ഐജെനെൻ ബിയോബാക്‌റ്റംഗൻ ആൻഡ് വെർസുചെൻ ഡാർഗെസ്റ്റൽറ്റ് , 1820.
അവലംബം വിവർത്തനം ചെയ്ത ജീവചരിത്രം @ Allgemeine Deutsche Biographie ഒട്ടോവ് (ബെന്നോ).
- ഡെർ എംബ്രിയോളജി സെബാസ്റ്റ്യൻ ഗ്രാഫ് വോൺ ട്രെഡെർൻ ആൻഡ് ഡെർ ഗെബർട്ഷെൽഫർ ജസ്റ്റസ് ഹെൻറിച്ച് വിഗാൻഡ് ഇൻ ഇഹ്രെൻ ബെസിഹൂൻഗെൻ സു റെവൽ, ഈസ്റ്റി ആർസ്റ്റ്, ജെജി 1923, എൻആർ 9, എസ്. 253-256
ജസ്റ്റിന ഫോർഡ് ഇംഗ്ലീഷ് വിലാസം https://ml.wikipedia.org/wiki/Justina_Ford
ഒരു അമേരിക്കൻ വൈദ്യനായിരുന്നു ജസ്റ്റിന ലോറന ഫോർഡ് (ജീവിതകാലം: ജനുവരി 22, 1871 - ഒക്ടോബർ 14, 1952).
കൊളറാഡോയിലെ ഡെൻവറിൽ അനുമതിപത്രമുള്ള ആദ്യത്തെ ആഫ്രിക്കൻ അമേരിക്കൻ വനിതാ ഡോക്ടറായിരുന്നു അവർ.
അരനൂറ്റാണ്ടോളം അവരുടെ വീട്ടിൽ നിന്ന് ഗൈനക്കോളജി, പ്രസവചികിത്സ, പീഡിയാട്രിക്സ് എന്നിവയിൽ അവർ പരിശീലനം നടത്തി.
അമേരിക്കൻ ആഭ്യന്തരയുദ്ധത്തിന് വർഷങ്ങൾക്ക് ശേഷം ഇല്ലിനോയിയിലെ നോക്‌സ്‌വില്ലിൽ 1871-ൽ ജസ്റ്റിന ലോറീന വാറൻ ജനിച്ചു.
മതാപിതാക്കളുടെ നിരവധി കുട്ടികളിൽ ഒരാളായിരുന്നു അവർ.
രോഗികളെ പരിചരിക്കുമ്പോൾ നഴ്‌സായ അമ്മയ്‌ക്കൊപ്പം പലപ്പോഴും ഉണ്ടായിരുന്നു.
1892-ൽ അവർ ബാപ്റ്റിസ്റ്റ് മന്ത്രി ജോൺ ഫോർഡിനെ വിവാഹം കഴിക്കുകയും പിന്നീട് ഷിക്കാഗോയിലേക്ക് താമസം മാറുകയും അവിടെ 1899-ൽ ഹെറിംഗ് മെഡിക്കൽ കോളേജിൽ നിന്ന് ബിരുദം നേടുകയും ചെയ്തു.
1902-ൽ ഡെൻവറിലേക്ക് താമസം മാറുന്നതിന് മുമ്പ് ഫോർഡ് അലബാമയിലെ ഒരു ആശുപത്രിയിൽ  ജോലി ചെയ്തു.
അവിടെ അവർക്ക് വൈദ്യശാസ്ത്ര ലൈസൻസ് നൽകി.
അവളുടെ എക്സാമിനർ അവളോട് പറഞ്ഞു, "നിങ്ങളിൽ നിന്ന് ഫീസ് വാങ്ങുന്നത് സത്യസന്ധമല്ലെന്ന് എനിക്ക് തോന്നുന്നു. തുടക്കത്തിൽ തന്നെ നിങ്ങൾക്കെതിരെ രണ്ട് സ്ട്രൈക്കുകൾ ലഭിച്ചു. ആദ്യം, നിങ്ങൾ ഒരു സ്ത്രീയാണ്. രണ്ടാമത്, നിങ്ങൾ കറുത്ത നിറമുള്ളവളാണ്".
അക്കാലത്ത് ആഫ്രിക്കൻ അമേരിക്കക്കാർക്ക് ആശുപത്രികളിൽ ജോലി ചെയ്യുന്നതിനോ കൊളറാഡോ മെഡിക്കൽ അസോസിയേഷനിൽ ചേരുന്നതിനോ വിലക്കുണ്ടായിരുന്നതിനാൽ, ഫോർഡ് ഫൈവ് പോയിന്റിലെ തന്റെ വീട്ടിൽ ഒരു സ്വകാര്യ പരിശീലനം ആരംഭിച്ചു.
അവിടെ അവർ ഗൈനക്കോളജി, ഒബ്സ്റ്റട്രിക്സ്, പീഡിയാട്രിക്സ് എന്നിവയിൽ വൈദഗ്ദ്ധ്യം നേടിയിട്ടുണ്ട്.
1915-ൽ അവളും ഭർത്താവും വിവാഹമോചനം നേടി.
അവർ പിന്നീട് ആൽഫ്രഡ് അലനെ വിവാഹം കഴിച്ചു.
"പാവപ്പെട്ട വെള്ളക്കാർ, ആഫ്രിക്കൻ-അമേരിക്കക്കാർ, ആശുപത്രികള‍്‍ അവഗണിച്ച  ഇംഗ്ലീഷ് സംസാരിക്കാത്ത കുടിയേറ്റക്കാർ" എന്നിവരടങ്ങുന്ന വൈവിധ്യമാർന്ന ഉപഭോക്താക്കൾക്കിടയിൽ 50 വർഷക്കാലം ഫോർഡ് തന്റെ വീട്ടിൽ നിന്ന് വൈദ്യശാസ്ത്രം പരിശീലിച്ചു.
അവരുടെ രോഗികൾ പണമായി നൽകുന്നതിനുപകരം കൺസൾട്ടേഷനുകൾക്കായി ചരക്കുകളും സേവനങ്ങളും കൈമാറ്റം ചെയ്യാറുണ്ടായിരുന്നു.
"കഴിയുമെങ്കിൽ, കുട്ടികളെ വീട്ടിൽ എത്തിക്കണമെന്ന് അവൾ ശക്തമായി വിശ്വസിച്ചു".
കരിയറിൽ അവൾ ഏകദേശം 7,000 കുഞ്ഞുങ്ങളുടെ പ്രസവമെടുത്തു.
രോഗികൾ അവളെ സ്നേഹപൂർവ്വം "ലേഡി ഡോക്ടർ" എന്നാണ് വിളിച്ചിരുന്നത്.
1950-ൽ, കൊളറാഡോ, അമേരിക്കൻ മെഡിക്കൽ അസോസിയേഷനുകളിൽ ചേരാൻ ഫോർഡിന് അനുമതി ലഭിച്ചു; അവർ ഡെൻവർ മെഡിക്കൽ സൊസൈറ്റിയിൽ അംഗമാകുകയും ഡെൻവർ ജനറൽ ഹോസ്പിറ്റലിൽ ജോലി ചെയ്യാൻ തുടങ്ങുകയും ചെയ്തു.
അക്കാലത്ത്, ഡെൻവറിലെ ഏക ആഫ്രിക്കൻ അമേരിക്കൻ വനിതാ ഡോക്ടറായിരുന്നു അവർ.
ഡോ. ഫോർഡിന് 1951-ൽ ഡെൻവേഴ്‌സ് കോസ്‌മോപൊളിറ്റൻ ക്ലബ്ബിൽ നിന്ന് മനുഷ്യാവകാശ അവാർഡ് ലഭിച്ചു.
1952-ൽ മരിക്കുന്നതിന് രണ്ടാഴ്ച മുമ്പ് വരെ ഫോർഡ് മെഡിസിൻ പരിശീലനം തുടർന്നു.
മരണാനന്തര ബഹുമതികൾ
1988-ൽ ഡെൻവറിലെ ഫൈവ് പോയിന്റിലുള്ള ഫോർഡിന്റെ വീട് ബ്ലാക്ക് അമേരിക്കൻ വെസ്റ്റ് മ്യൂസിയം ആന്റ് ഹെറിറ്റേജ് സെന്റർ ആക്കി മാറ്റി.
ഒരു മുറി അവളുടെ ജീവിതത്തിന്റെയും ജോലിയുടെയും പ്രദർശനത്തിനായി നീക്കിവച്ചിരിക്കുന്നു.
1985-ൽ കൊളറാഡോ വിമൻസ് ഹാൾ ഓഫ് ഫെയിമിൽ ഫോർഡിനെ ഉൾപ്പെടുത്തുകയും 1989-ൽ കൊളറാഡോ മെഡിക്കൽ സൊസൈറ്റി "മെഡിക്കൽ പയനിയർ ഓഫ് കൊളറാഡോ" എന്ന് നാമകരണം ചെയ്യുകയും ചെയ്തു.
1998-ൽ, ജെസ് ഇ.
ഡുബോയിസ് നിർമ്മിച്ച ഒരു കുഞ്ഞിനെ പിടിച്ച് നിൽക്കുന്ന ഫോർഡിന്റെ ശിൽപം അവരുടെ വീടിന് പുറത്ത് സ്ഥാപിച്ചു.
അവരുടെ ബഹുമാനാർത്ഥം 2020-ൽ നിർമ്മാണം ആരംഭിച്ച കൊളറാഡോയിലെ ലിറ്റിൽടണിലുള്ള ഒരു പ്രാഥമിക വിദ്യാലയത്തിന് നാമകരണം ചെയ്യപ്പെട്ടു.
ജസ്ടീഷ്യ ശിവദാസാനി ഇംഗ്ലീഷ് വിലാസം https://ml.wikipedia.org/wiki/Justicia_sivadasanii
കേരളത്തിലെ ഭൂതത്താൻകെട്ടിൽ നിന്നും കണ്ടെത്തിയ പുതിയ ഒരിനം സസ്യമാണ് ജസ്ടീഷ്യ ശിവദാസാനി ( ശാസ്ത്രീയനാമം : Justicia sivadasanii ) .
മാല്യങ്കര എസ്.എൻ.എം. കോളജിലെ സസ്യശാസ്ത്ര വിഭാഗം അസോസിയേറ്റ് പ്രഫസർ ഡോ. സി.എസ്. സുനിലിന്റെ നേതൃത്വത്തിലുള്ള സംഘമാണ്  ഈ കുറ്റിച്ചെടി ഇനത്തെ കണ്ടെത്തിയത്.
കാലിക്കറ്റ് സർവകലാശാല സസ്യശാസ്ത്ര വിഭാഗം മുൻ അധ്യാപകനും സൗദി അറേബ്യയിലെ കിങ് സൗദി സർവ്വകലാശാലയിലെ പ്രഫസറുമായ ഡോ. എം. ശിവദാസിനോടുള്ള ആദരസൂചകമായാണ് ഈ സസ്യത്തിന് ജസ്ടീഷ്യ ശിവദാസാനി എന്ന പേരു നൽകിയത്.
അക്കാന്തേസീ സസ്യകുടുംബത്തിലെ മറ്റു സസ്യങ്ങളിൽ നിന്നും വ്യത്യസ്തമായി ഇവയിൽ നേരിയ പൂങ്കുലയാണുള്ളത്.
ഒരു കുലയിൽ 10 മുതൽ 15 വരെ പൂക്കൾ കാണപ്പെടുന്നു.
കേസരങ്ങൾ പർപ്പിൾ നിറത്തിലുള്ള ഇവയുടെ ദളങ്ങൾക്കു പർപ്പിൾ നിറത്തിൽ പുള്ളികളുണ്ട്.
ദേവി (മലയാള ചലച്ചിത്രം)
മഞ്ഞിലാസിനു വേണ്ടി എം.ഒ. ജൊസഫ് നിർമിച്ച മലയാളചലച്ചിത്രമാണ് ദേവി .
വിമലാ റിലീസിങ്ങ് കമ്പനി വിതരണം ചെയ്ത ഈ ചിത്രം 1972 ഫെബ്രുവരി 05-ന് കേരളത്തിൽ പ്രദർശനം തുടങ്ങി.
അഭിനേതാക്കൾ പ്രേം നസീർ മധു ഷീല അടൂർ ഭാസി ശങ്കരാടി ഖദീജ മീന (നടി) പറവൂർ ഭരതൻ ഫിലോമിന റാണിചന്ദ്ര സുജാത പിന്നണിഗായകർ കെ.ജെ. യേശുദാസ് പി. സുശീല പി. ജയചന്ദ്രൻ പി. മാധുരി അണിയറയിൽ സംവിധാനം - കെ.എസ്. സേതുമാധവൻ നിർമ്മാണം - എം.ഒ. ജോസഫ് ബാനർ - മഞ്ഞിലാസ് കഥ, സംഭാഷണം - കെ. സുരേന്ദ്രൻ തിരക്കഥ - കെ.എസ്. സേതുമാധവൻ ഗാനരചന - വയലാർ സംഗീതം - ജി. ദേവരാജൻ ഛായഗ്രഹണം - മെല്ലി ഇറാനി ചിത്രസംയോജനം - എം.എസ്. മണി കലാസവിധാനം - എസ്. കൊന്നനാ ട്ട് ഗാനങ്ങൾ ഗാനരചന - വയലാർ രാമവർമ്മ സംഗീതം - ജി. ദേവരാജൻ ക്ര.
ഗാനം ആലാപനം 1 ചന്ദ്രകിരണം ചാലിച്ചെടുത്തൊരു പി. സുശീല 2 കറുത്ത സൂര്യനുദിച്ചു കെ.ജെ. യേശുദാസ് 3 പുനർജന്മം ഇതു പി. ജയചന്ദ്രൻ , പി. മാധുരി 4 സാമ്യമകന്നോരുദ്യാനമേ കെ.ജെ. യേശുദാസ് അവലംബം
ദേവാസ്തവിളി രാത്രിയുടെ അന്ത്യയാമങ്ങളിൽ നാടെങ്ങും ചുറ്റിനടന്നു ദേവാസ്ത വിളിച്ചുപാടുന്ന  ദേവാസ്ത സംഘ൦.
പതിനാറാം നൂറ്റാണ്ടുമുതൽ കേരളത്തിന്റെ തീരദേശങ്ങളിൽ സജീവമായി നിലനിന്നിരുന്നതും പീന്നീട് ശോഷിച്ചതും ഇപ്പോൾ തിരിച്ചുവരവിന്റെ പാതയിലുള്ളതുമായ അനുഷ്ഠാനാകർമം, നോമ്പിന്റെ ആദ്യദിനം മുതൽ ഈസ്റ്റർ വരെ നീളുന്ന പൗരാണിക ക്രൈസ്തവ ആചാരം മധ്യകാലഘട്ടത്തിൽ ഈസ്റ്റർനോമ്പിന് അവതരിപ്പിച്ചിരുന്ന ക്രൈസ്തവ പാരമ്പര്യ ചടങ്ങാണ്.
പ്രത്യേക പ്രാർഥനകളും നോമ്പും പരിത്യാഗപ്രവൃത്തികളും നടത്തിയാണ് ദേവാസ്തവിളിക്കായി ഒരുക്കങ്ങൾ പൂർത്തിയാക്കുന്നത്.
സുറിയാനി,പോർച്ചുഗീസ്,ലാറ്റിൻ,തമിഴ്,മലയാളം തുടങ്ങിയ ഭാഷകളിലെ വാക്കുകൾ ദേവാസ്തവിളിയിൽ ഉപയോഗിക്കുന്നു.
കൊച്ചിയിലെ തീരപ്രദേശങ്ങളിൽ  ഇന്നും ദേവാസ്തവിളി അനുഷ്ഠിച്ചു വരുന്നു.
രാത്രിയുടെ അന്ത്യയാമങ്ങളിൽ നാടെങ്ങും ചുറ്റിനടന്നു ദേവാസ്ത സംഘം വിളിച്ചുപാടുന്നതു മനുഷ്യന്റെ മരണത്തെയും അന്ത്യവിധിയെയും ശിക്ഷകളെയും തീ നരകത്തെയും കുറിച്ചാണ്.
ഇവരുടെ ലക്ഷ്യമാകട്ടെ, അനുതാപത്തിലേക്കും അതുവഴി ജീവിതനവീകരണത്തിലേക്കുമുള്ള ക്ഷണം നൽകുകയും....
ഇൗശോ സഭാംഗമായിരുന്ന വിശുദ്ധ ഫ്രാൻസിസ് സേവ്യറും ശിഷ്യരുമാണു ദേവാസ്തവിളിയുടെ പ്രചാരകർ എന്നതാണു ചരിത്രം.
ദേവാസ്തവിളിയിലെ വാക്കുകളും ദേവാസ്ത എന്ന വാക്കിന്റെ ഉത്ഭവും പരിശോധിച്ച ചരിത്രകാരന്മാരുടെ നിഗമനമാണിത്.
കഠിനമായ നിഷ്ഠകളോടെ ആചരിക്കുന്നതും ആത്മാവിൽ തുളച്ചുകയറി പാപമരണ ചിന്തനൽകി മനുഷ്യനെ നവീകരിക്കാൻ ശേഷിയുള്ളതുമായ പ്രാർഥനകളാണു പാട്ടുകളുടെ രൂപത്തിൽ ദേവാസ്തയിൽ ഉപയോഗിക്കുന്നത്.
എല്ലാവരും കുമ്പസാരിച്ചു കുർബാന സ്വീകരിക്കും.
മൽസ്യമാംസാദികൾ വർജിച്ചും നോമ്പെടുത്തും മനസ്സിനെയും ശരീരത്തെയും ഒരുക്കും.
വെള്ളിയാഴ്ചകളിൽ ഉപവസിക്കും.
തികഞ്ഞ പ്രാർഥനയിലും പുണ്യപ്രവൃത്തികളിലും മുഴുകിയാണു തയാറെടുപ്പ്.
സ്വന്തം കർമഫലങ്ങളെക്കുറിച്ച് ഓരോരുത്തരെയും ബോധ്യപ്പെടുത്തുന്നതിനും, ശുദ്ധീകരണസ്ഥലത്തെ ആത്മാക്കളെ സഹായിക്കുന്നതിനും ഉൾപ്പെടെയുള്ള ദൈവികരഹസ്യങ്ങൾ നിറഞ്ഞ പ്രാർഥനാമാലകളാണു ദേവാസ്തവിളി.
ഇത്തരം ഓരോ ഭാഗവും കഴിയുമ്പോൾ ‘സ്വർഗസ്ഥനായ ഞങ്ങളുടെ പിതാവേ...’
എന്ന പ്രാർഥനയും ‘നന്മനിറഞ്ഞ മറിയമേ...’
എന്ന പ്രാർഥനയും ചൊല്ലും.
മുൻപ് രാത്രിയിൽ അകലെനിന്നു ദേവാസ്തവിളി കേൾക്കുമ്പോൾ വീട്ടിൽ എല്ലാവരും എഴുന്നേൽക്കും.
കെടാവിളക്ക് തെളിക്കും.
പ്രാർഥനയോടെ മുട്ടിന്മേൽ നിൽക്കും.
ഇടവേളകളിൽ ദേവാസ്തവിളി സംഘം ചൊല്ലുന്ന ‘സ്വർഗസ്ഥനായ പിതാവേ...’
എന്ന പ്രാർഥനയുടെ മറുപടി വീട്ടിലുള്ളവർ ഒരുമിച്ചുചൊല്ലും–ഇതായിരുന്നു പഴയകാല രീതി.
ദേവാസ്തവിളി സമയത്തു തിരിഞ്ഞുനോക്കിയാൽ പിശാചിനെ കാണുമെന്നതുൾപ്പെടെ മുന്കാലത്തു ദേവാസ്തവിളിയുമായി ബന്ധപ്പെട്ടു പറഞ്ഞുകേട്ട കഥകളും സംഭവങ്ങളും ഒട്ടേറെ.
ദേവാസ്തവിളി സമയത്തു കുരിശു പിടിച്ചുനിന്നയാളുടെ ദേഹത്തു മണ്ണുവീണതും, കാറ്റുപോലും ഇല്ലാതിരിക്കെ വൻമരം ഒടിഞ്ഞുവീണതും , വിചിത്രസ്വരങ്ങൾ കേട്ടതും, ദേവാസ്തവിളികഴിഞ്ഞു വീട്ടിലേക്കു പോകുമ്പോൾ വഴി മറന്നുപോയ സംഭവങ്ങളും ഇതിൽ പെടുന്നു.
വലിയനോമ്പിന്റെ  ദിനങ്ങളിലെ  ചൊവ്വയിലും വെള്ളിയിലും ആണ് ദേവാസ്തവിളി ആചരിക്കുക .
വരിവരിയായിട്ടെഴുത്തുയൽ  60 വരികളിൽ ഉൾക്കൊളിക്കാവുന്നതാണ് ദേവാസ്തവിളി.
ഇതിൽ 40 വരി തിന്മയും അനാചാരങ്ങളും വെടിഞ്ഞ സന്മാർഗ്ഗ ജീവിതത്തിനു പ്രേരിപികുന്നവയാണ്, മനുഷ്യ ജീവിതത്തിന്റെ ക്ഷണഭ൦ഗുരതയെക്കുറിച്ചും പെട്ടെന്നുവരുന്ന മരണത്തെക്കുറിച്ചും അർധരാത്രിക്കു മണികുലുക്കി വിളിച്ചെഴുനേൽപ്പിച്ചു ഹൃദയം തകരുമാറുച്ചത്തിൽ ചൊല്ലിക്കൊടുക്കുമ്പോൾ തിന്മ ഉപേഷിക്കാൻ ആരും തയ്യാറാവും.
ദേവി അജിത്ത് ഇംഗ്ലീഷ് വിലാസം https://ml.wikipedia.org/wiki/Devi_Ajith
മലയാളത്തിലെ അറിയപ്പെടുന്ന ടെലിവിഷൻ അവതാരികയും, നർത്തകിയും അഭിനേത്രിയും ബിസിനസ്സുകാരിയുമാണ് ദേവി അജിത്ത്.
ഇംഗ്ലീഷ്: Devi Ajith.
സിനിമയിൽ എത്തുന്നതിനു മുന്നു പ്രമുഖ ടി.വി. പരിപാടികളുടെ അവതാരകയും വീഡീയോ ജോക്കിയുമായിരുന്നു ദേവി .
പാട്ടുപെട്ടി എന്ന ഏഷ്യാനെറ്റ് പരമ്പരയുടെ അവതാരകയായിരുന്നു.
രാഷ്ട്രീയ വൈരത്തിന് ഇരയായി കൊല്ലപ്പെട്ട ആർ.എം.പി. നേതാവ് ടി.പി. ചന്ദ്രശേഖരൻ ജീവിതം പ്രമേയമാക്കി നിർമിച്ച 'ടിപി 51' എന്ന സിനിമയിൽ ടി.പി.യുടെ ഭാര്യ കെ.കെ. രമയുടെ വേഷം ദേവിയാണ് ചെയ്തത്.
ട്രിവാൻഡ്രം ലോഡ്ജ് എന്ന സിനിമയിലെ അഭിനയം പ്രത്യേക ശ്രദ്ധ പിടിച്ചുപറ്റി.
തിരുവനന്തപുരത്താണ് ജനിച്ചത്.
നിർമ്മല ഭവൻ സ്കൂളിൽ നിന്നും സ്കൂൾ വിദ്യാഭ്യാസം നേടിയ ശേഷം കേരള ലോ അക്കാദമിയിൽ നിന്ന് അഭിഭാഷക ബിരുധം കരസ്ഥമാക്കി.
മതാപിതാക്കൾ രണ്ടു പേരും അദ്ധ്യാപകരായിരുന്നു.
ടി.വി. പരിപാടി അവതരിപ്പിക്കുന്നതീനിടയിൽ ശ്യാമപ്രസാദിന്റെ മണൽ നഗരം എന്ന പരമ്പരയിൽ അഭിനയിക്കാൻ സാധിച്ചു.
സിനിമാ നിർമാതാവായിരുന്ന അജിത്താണ് ദേവിയുടെ ഭർത്താവ്.
ജയറാം നായകനായ ദി കാർ എന്ന ചിത്രത്തിന്റെ നിർമ്മാണവുമായി ബന്ധപ്പെട്ട ചെന്നൈയിൽ നിന്നുള്ള യാത്രയ്ക്കിടെ അപകടം സംഭവിച്ച് അജിത്ത് നിര്യാതനായി.
ഇവർക്ക് ഒരു മകളുണ്ട്, നന്ദന.
അജിത്തിന്റെ മരണശേഷം കേണൽ എ.കെ. വാസുദേവൻ നായരുമായി രണ്ടാമത്തെ വിവാഹം നടന്നു.
വാസുദേവന് ആദ്യഭാര്യയിൽ ദിവിജ എന്ന മകളുമുണ്ട്.
ചെന്നൈയിലാണ് സ്ഥിരതാമസം.
അഭിനയിച്ച സിനിമകൾ
മലയാളം മഴ ഇവർ ഉത്തര സീതാകല്ല്യാണം ഇവർ ട്രിവാൻഡ്രം ലോഡ്ജ് ഇമ്മാനുവൽ (ചലച്ചിത്രം) സക്കറിയയുടെ ഗർഭിണികൾ കാഞ്ചി ഒന്നും മിണ്ടാതെ പെരുച്ചാഴി ടി.പി 51
ബ്ലൂ - ഇംഗ്ലീഷിലും മലയാളത്തിലും തമിഴിലും ഇറങ്ങുന്നു.
തമിഴ്‌ സൂര്യാടൽ ഇപ്പോൾ അഭിനയിക്കുന്ന സിനിമകൾ മിലി, മറിയം മുക്ക്, അങ്കുരം, വെയിൽ തിന്നുന്ന പക്ഷി എന്നിവയിൽ ഇപ്പോൾ അഭിനയിക്കുന്നുണ്ട് തല - തമിഴ്
താല്പര്യങ്ങൾ യോഗ, ശാസ്ത്രീയ നൃത്തം ചെന്നൈയിൽ ഫാഷൻ ബ്യൂട്ടിക് ഡിസൈൻ ബിസിനസ് ചെയ്യുന്നു.
ദേവി (വിവക്ഷകൾ)
ദേവി എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ദേവി - സ്ത്രീരൂപത്തിലുള്ള ദേവതാസങ്കല്പത്തെ കുറിക്കുന്ന പദം ദേവി (മലയാള ചലച്ചിത്രം) ദേവി (ബംഗാളി ചലച്ചിത്രം) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ദേവാസ്ത്
ഈസ്റ്ററിനു മുന്നോടിയായി അമ്പതു നോമ്പുകാലങ്ങളിൽ കേരളത്തിലെ തീരപ്രദേശങ്ങളിൽ വളരെ ഉറക്കെ ആലപിച്ചു വരുന്ന ക്രിസ്തീയ പ്രാർത്ഥനാഗീതമാണ് “ദേവാസ്ത് വിളി”.
യേശുക്രിസ്തുവിന്റെ പീഡാനുഭവങ്ങളേയും മനുഷ്യരുടെ ജീവിതമനുസരിച്ച് അവർക്ക് ലഭിക്കുന്ന സ്വർഗ്ഗ നരകങ്ങളേയും കുറിച്ച് ഇതിൽ പ്രതിപാദിക്കുന്നു.
ഏകദേശം പതിനാറാം നൂറ്റാണ്ടിൽ ആരംഭിച്ച ക്രിസ്തീയ അനുഷ്ഠാന കലയാണിത്.
‘ദേവാസ്ത വിളി’, ‘ദേവാസ് വിളി’ എന്നൊക്കെ ദേവാസ്ത് വിളി അറിയപ്പെടുന്നു.
ഒരു കലാരൂപമെന്ന നിലയിൽ പരിഗണിച്ചാൽ, ചവിട്ടുനാടകം പോലെ പോർച്ചുഗീസ് മലയാള പാരമ്പര്യമാണ് അതിനുള്ളത്.
വി. ഫ്രാൻസീസ് സെവ്യർ (1506-1552) പോർച്യുഗീസ് ഭാഷയിൽ കൊച്ചിയിൽ വെച്ച് എഴുതിയ ഈ പ്രാർത്ഥനാഗീതം സംസ്കൃതം , തമിഴ് , മലയാളം ഭാഷകളിലേക്ക് പരിഭാഷ ചെയ്യപ്പെട്ടു.
സംസ്കൃത പദങ്ങൾ നിറഞ്ഞ മലയാളത്തിലുള്ള ദേവാസ്ത്, തനി മലയാള പദങ്ങൾ നിറഞ്ഞ മലയാള ദേവാസ്തു് തുടങ്ങിയവ യഥാക്രമം, സംസ്കൃത ദേവാസ്ത് (വലിയ ദേവാസ്ത്), മലയാള ദേവാസ്ത് (ചെറിയ ദേവാസ്ത്), എന്നിങ്ങനെ അറിയപ്പെടുന്നു.
ദേവാസ്ത’ എന്ന വാക്കിന്റെ അർത്ഥത്തെക്കുറിച്ച് പല വ്യഖ്യാനങ്ങളും ഉണ്ട്.
ഭക്തി, ഭക്ത്യഭ്യാസം എന്നിങ്ങനെ അർത്ഥമുള്ള ‘ദേവോസം (devocao)’ എന്ന പോർച്യുഗീസ് വാക്കിൽ നിന്ന് ‘ദേവോതേ’ എന്ന രൂപവും അതിൽ നിന്നും മലയാളത്തിൽ ‘ദേവോസ’, ‘ദേവാസ’, ‘ദേവാസ്ത’ എന്നീ രൂപങ്ങളുമുണ്ടായി.
ഉറക്കെ പറയുന്നതു കൊണ്ട് ‘വിളി’ എന്ന പേരും കൂട്ടിച്ചേർത്തു.
ഇംഗ്ലീഷിൽ Devotional call.
ദേവാസ്ത് വിളി അഥവാ ദേവാസ‌് വിളി (Devotional call) എന്നെല്ലാം പറയാറുണ്ട്.
‘വാഗ്ദാനം ചെയ്യുക, ശപഥം ചെയ്യുക, സമർപ്പിക്കുക എന്നൊക്കെ അർത്ഥം വരുന്ന ‘ദെവോവോസിയോ’ (devovotio) എന്ന ലത്തീൻ വാക്കിന്റെ ചുരുങ്ങിയ രൂപമാണ് ‘ദേവോസിയോ’(devotio).
പോർച്യുഗീസിൽ ഇത് ‘ദേവോസം (devocao)’ആയി.
‘ദേ’ ‘വാസോ’ എന്നീ വാക്കുകളിൽ നിന്നാണ് ദെവോസം, ദേവാസ്ത എന്നീ പദങ്ങളുണ്ടായതെന്നും കരുതുന്നു.
‘ദേ’ എന്നാൽ പോർച്യുഗീസിൽ ‘ന്റെ’ (ലെ) എന്നും ‘വാസോ’ എന്നാൽ ‘വായിക്കുന്നത്’ എന്നുമാണ് അർത്ഥം.
നശിപ്പിക്കുക, ഒഴിപ്പിക്കുക എന്നർത്ഥം വരുന്ന പോർച്യുഗീസ് വാക്കാണ് ‘ദേവാസ്ത്’ ദേവനെ (യേശുക്രിസ്തുവിനെ) സ്തുതിക്കുന്ന ഗീതമായതിനാൽ ദേവസ്തുതിയെന്നും പറയാറുണ്ട്.
കേരളത്തിലെ തീരപ്രദേശങ്ങളിലാണ് ദേവാസ് വിളി നടക്കാറുള്ളത്.
പ്രധാനമായും ലത്തീൻ കത്തോലിക്കാ സമുദായാംഗങ്ങളാണ് പാരമ്പര്യമായി ദേവാസ് വിളി നടത്തുന്നത്.
അമ്പതു നോമ്പാരംഭിക്കുന്ന കരിക്കുറി ബുധനാഴ്ച (വിഭൂതി ബുധൻ Ash Wednesday) ആരംഭിക്കുന്ന ദേവസ്ത് വിളി ദുഃഖവെള്ളിയാഴ്ച അവസാനിക്കുന്നു.
വലിയ നോമ്പുകാലത്തെ രാത്രികളിൽ തെരുവുകളിലൂടെ ദേവാസ് വിളി സംഘം നീങ്ങുന്നു.
സംഘത്തിന്റെ മുമ്പിൽ കത്തിച്ച മെഴുകുതിരി പിടിച്ച ആൾ, പിന്നിൽ കുരിശ്, അതിനു പുറകിലായി സംഘത്തിലെ മറ്റുള്ളവർ എന്ന ക്രമത്തിൽ വരിയായി പോകുന്നു.
ഏതെങ്കിലുമൊരു പറമ്പിലോ വീട്ടിലോ വെച്ചാണ് സാധാരണയായി ദേവാസ്ത് വിളിക്കുന്നത്.
നിലത്ത് കുത്തനെ നിറുത്തിയ കുരിശിൽ കൈകൾ പിടിച്ച് മുട്ടിന്മേൽ നിന്നുകൊണ്ടാണ് ദേവാസ്തു് വിളിക്കുന്നത്.
എല്ലാവരും മുട്ടിന്മേൽ നിന്നശേഷം പ്രത്യേക താളത്തിൽ ആദ്യം കൈമണി കിലുക്കുന്നു.
തുടർന്ന്,  ‘ സ്വർഗസ്ഥനായ . . . , നന്മ നിറഞ്ഞ മറിയമെ . . . , ത്രിത്വസ്തുതി’ എന്നീ പ്രാർത്ഥനകൾ ചൊല്ലുന്നു.
ശേഷം ദേവാസ്തു വിളി ആരംഭിക്കുകയായി.
വളരെ ഉയർന്ന ധ്വനിയിലാണ് ദേവാസ്ത് വിളിക്കുന്നത്.
ഏതാണ്ട് മുസ്ലീം പള്ളികളിലെ വാങ്ക് വിളിയോട് വിദൂര സാമ്യം തോന്നും.
സംഘത്തിലെ ഒരാൾ ദേവാസ്തിലെ ആദ്യ രണ്ടു വരികൾ ചൊല്ലുന്നു.
അടുത്ത രണ്ടു വരികൾ മറ്റൊരാൾ ചൊല്ലുന്നു.
അതിനടുത്ത രണ്ടു വരികൾ വേറൊരാൾ.
അങ്ങനെ ഓരോരുത്തരായി ഈരണ്ടു വരികൾ വീതം മാറി മാറി ചൊല്ലി ദേവാസ്ത് വിളി പൂർത്തിയാക്കുന്നു.
എട്ടു വരികൾക്കു ശേഷം ‘ സ്വർഗസ്ഥനായ . . . , നന്മ നിറഞ്ഞ മറിയമെ . . . , ത്രീത്വസ്തുതി’ എന്നീ പ്രാർത്ഥനകളും ചൊല്ലും.
ഉയർന്ന സ്ഥായിയിലുള്ള വിളിയായതിനാൽ സുഗമമായി ദേവാസ്ത് വിളിക്കാൻ കുറഞ്ഞത് നാലു പേരെങ്കിലും വേണം.
ദൈവനാമത്തിൽ ദുഷ്ടാരുപികളെ അകറ്റുന്നതിനുള്ള ഒരു മന്ത്രമെന്നാണ് ദേവാസ്ത് വിളിയെകുറിച്ച് പൊതുവേയുള്ള ധാരണ.
അനിഷ്ട സംഭവങ്ങൾ നടക്കുന്ന വീടുകളിൽ ദേവാസ്ത് വിളിക്കുകയാണെങ്കിൽ അവിടെ സമാധാനവും ശാന്തിയും ഉണ്ടാകുമെന്ന് ആളുകൾ വിശ്വസിക്കുന്നു.
പൈശാചിക ബാധയുള്ള വീടുകളിലോ അങ്ങനെയുള്ള ഒഴിഞ്ഞ പറമ്പുകളിലോ ആയിരുന്നു പഴയകാലങ്ങളിൽ  ദേവസ്ത് വിളിച്ചിരുന്നത്.
രാത്രി ഏറെ വൈകിയ ശേഷം; പലപ്പോഴും അർധ രാത്രിയിൽ.
എന്നാൽ ഇപ്പോൾ അത്രയേറെ വൈകി ദേവാസ്ത് വിളിക്കാറില്ല.
രോഗികളുള്ള വീടുകൾ, അടുത്തിടെ മരണം സംഭവിച്ച വീടുകൾ, പള്ളികൾ, സെമിത്തേരി തുടങ്ങിയവിടങ്ങളിലാണ് ഇപ്പോൾ ദേവാസ്ത് വിളിക്കുന്നത്.
ദേവാസ്ത് വിളിക്കാൻ പോകുമ്പോഴും വിളിച്ച് തിരികെ വരുമ്പോഴും സംസാരിക്കുകയൊ പുറകിലേക്ക് നോക്കുകയൊ ചെയ്യരുതെന്ന് ഒരു വിശ്വാസം പഴയ കാലത്ത് ഉണ്ടായിരുന്നു.
ദേവാസ്ത് വിളി തുടങ്ങിയാൽ എന്തു സംഭവിച്ചാലും വിളി തീരുന്നതുവരേയും മുട്ടിൽനിന്നും എഴുന്നേൽക്കുവാൻ പാടില്ല.
ഇടിവെട്ടൊ മഴയൊ ആണെങ്കിലും അതു സഹിച്ച് ദേവാസ്ത് വിളി തീർക്കണം.
ഒരു നോമ്പുകാലത്ത് പതിന്നാലു വിളികളെങ്കിലും കുറഞ്ഞത് വിളിച്ചിരിക്കണം.
ഓശാന ഞായർ മുതലുള്ള വിശുദ്ധവാരത്തിൽ കൈമണി ഉപയോഗിക്കാറില്ല; പകരം മരമണിയാണ് ഉപയോഗിക്കുക.
ദേവാസ്ത് ശ്ലോകത്തിന്റെ ഏതാനും വരികൾ താഴെ കൊടുക്കുന്നു.
പാഠം വലിയ ദേവാസ്ത്
ആരംഭ വരികൾ
പാവനാ പരിപൂർണ്ണ പുണ്യപൂരമേ മനുഷ്യാവനത്തിനു ദൈവം കല്പിച്ച കാരുണ്യാബ്ദേ.
മർത്ത്യ ജാതികൾക്കാ‍യ് മനുജകാരം പൂണ്ട് വൃത്തിയാൽ അവതാരം ചെയ്ത കർത്താവെ ജയാ.
ആശുകാകാശങ്ങളും ഭൂമിയും ജലങ്ങളും മാശു ശുഷ്കണിയതും… തഥാ ദിനങ്ങളല്ലോ.
അങ്ങിനേയുള്ള പരാൽ പരമേ ജഗൽ നാഥാ മംഗളാം കൃതേ ചിത്രേ ചരിത്രേ നമോ നമോ.
*ചെന്നാക്കോലെന്ന സ്ഥലേ വെച്ചു താൻ നമുക്കായി തന്നരുളിയൊരു വിശുദ്ധ കുർബ്ബാനയ്ക്കും.
മന്നിലെ ജന്മ പാപമൊഴിച്ചു ജനിച്ചൊരു കന്യകാ ഉത്ഭവത്തേയും സന്തതം സ്തുതിക്കുന്നു
( മണി ….. നന്മ നിറഞ്ഞ മറിയമെ . . . . . . . . . . )
അവസാന വരികൾ
ഭൂലോക പാപഹീനം ചെയ്ത ദൈവികസൂനോ.
( മണി …. )
ഈ ലോകവാസികളെ അനുഗ്രഹിക്കേണമെ.
സർവ്വ വല്ലഭാ..
ദൈവസുതനീശോ നമോ നമ:
( മണി .. സ്വർഗസ്ഥനായ . . . നന്മ നിറഞ്ഞ . . .ത്രീത്വ സ്തുതി ) മലയാളം ദേവാസ‌്‌ വിളിയിലെ 5 ാ മാത്തെ വരിയിൽ, ‘ചെന്നാക്കോലെന്ന സ്ഥലേ വെച്ചു താൻ നമുക്കായി തന്നരുളിയൊരു വിശുദ്ധ കുർബ്ബാനയ്ക്കും’ ചേനാക്കുളം (coenaculam)  എന്ന ലത്തീൻ വാക്കാണ്  ‘ചെന്നാക്കോൽ’ ആയത്.
കോയെൻസാ (coensa) എന്ന പ്രാചീനലത്തീൻ വാക്കിൽ നിന്നും വിരുന്ന് എന്നർത്ഥമുള്ള ചേന (coena) എന്ന വാക്കുണ്ടായത്.
ഈ വാക്കാകട്ടെ co-edna എന്ന വാക്കിൽനിന്നുണ്ടായതും.
അർത്ഥം സഹ(co) ഭോജനം(edna).
കുളും(culum)  സ്ഥിതി ചെയ്യുന്ന സ്ഥലം.
ചേനാക്കുളം (coenaculam) എന്നാൽ ഒന്നിച്ചു ഭക്ഷണം കഴിക്കുന്ന സ്ഥലം.
(കൈസ്തവ ശബ്ദ കോശം – ഡോ.ജോർജ് കുരുക്കൾ).
ചേനാക്കുളം (coenaculam)  അഥവാ  ചെന്നാക്കോൽ ‘ഊട്ടുശാല എന്നർത്ഥം.
സെഹിയോൻ ഊട്ടുശാലയിൽ വെച്ച് യേശുക്രിസ്തു സ്ഥാപിച്ച വിശുദ്ധ കുർബാന.
ചെറിയ ദേവാസ്ത്
ദൈവ കൂദാശയാകുന്ന ശുദ്ധമാന കുർബ്ബാനയ്ക്കും
ഉത്ഭവ ദോഷമെന്നിയൊ ജനിക്കപ്പെട്ടു
കന്നി മറിയത്തിന്റെ ദിവ്യമായ ജനനത്തിന്നു സ്തുതിയും വാഴും പുകഴുമാകട്ടെ.
പട്ടാങ്ങയുടെ നാഥനാകുന്ന ഈശോ കർത്താവിന്റെ
ശുശ്രൂഷികളാകുന്ന വിശ്വാസകാരമെ.
തന്റെ കാരുണ്ണ്യം ഞങ്ങൾക്കുണ്ടാകണമെ..
പട്ടാങ്ങയുടെ നാഥനെ കാരുണ്ണ്യം
സകല നന്മയുടെ തമ്പുരാനെ.
നെട്ടൂരിലെ ദേവസ്ത് സംഘം
വർഷങ്ങളായി മുടങ്ങാതെ ദേവാസ്ത് വിളിച്ചു വരുന്നവരുടെ ഒരു കൂട്ടായ്മ നെട്ടൂരിലുണ്ട്.
പരേതനായ പി.സി.വർഗീസ്, പനക്കലിന്റെ ശിഷ്യഗണത്തിൽപ്പെട്ടവരാണിവർ.
ഈ സംഘത്തെ ഇപ്പോൾ ശ്രീ. ടി.എസ്. ജോസഫ്, തട്ടാശ്ശേരിയാണ് നയിക്കുന്നത്.
ആദ്യ വിളി നെട്ടൂർ വിശുദ്ധ കുരിശിന്റെ ദേവാലയനടയിലാണ് നടത്തുക.
പെസ്സഹ വ്യാഴാഴ്ച വിശുദ്ധ കുരിശിന്റെ ദേവാലയത്തിലെ സെമിത്തേരിയിൽ വെച്ചും.
ഇടവകപ്പള്ളിയായ വിമലഹൃദയ ദേവാലയത്തിൽ ദുഃഖവെള്ളിയാഴ്ചയിലെ വിളിയോടുകൂടിയാണ് ദേവാസ്ത് വിളി സമാപിക്കുന്നത്.
മറ്റു ദിവസങ്ങളിൽ  ആളുകളുടെ ആവശ്യ പ്രകാരം വീടുകളിൽ വിളിക്കാറുണ്ട്.
ബുധൻ, വെള്ളി ദിവസങ്ങളിലാണ് സാധാരണയായി ദേവാസ്ത് വിളിക്കുന്നത്.
എന്നാൽ ആളുകൾ ആവശ്യപ്പെടുന്നതനുസരിച്ച് ഞായറാഴ്ചകളിലും തിങ്കളാഴ്ചകളിലും വിളിക്കാറുണ്ട്.
ഒരു ദിവസം ഒന്നു മുതൽ മൂന്നു വരെ സ്ഥലങ്ങളിൽ ദേവാസ്ത് വിളിക്കാറുണ്ട്.
സംസ്കൃത പദങ്ങൾ സമൃദ്ധമായ മലയാളത്തിലുള്ള വലിയ ദേവാസ്താണ് നെട്ടൂരിൽ വിളിക്കുന്നത്.
രണ്ടു വരികൾ വീതമുള്ള നാല്പത്തി മൂന്ന് അടികളാണിതിനുള്ളത്.
അവലംബം 1 2 3 ക്രൈസ്തവ ശബ്ദകോശം” – ഡേ.
ജോർജ് കുരുക്കൂർ ↑ കടലിന്റെ താളം, വിശ്വാസത്തിന്റെ ഈണം” – ജിജോ ജോൺ പുത്തേഴത്ത്, 20.04.2003 ലെ ‘മലയാള മനോരമ ശ്രീ 1 2 3 4 5 6 7 8 ദേവാസ്ത്” - 'എന്റെ ചരിത്ര പുസ്തകം' - എം.എസ്.അഗസ്റ്റിൻ ↑ വ്യക്തികൾ: പി.സി. വർഗീസ്, പനക്കൽ” – എം.എസ്.അഗസ്റ്റിൻ,1997 ലെ നെട്ടൂർ വിമലഹൃദയ ദേവാലയ സിൽവർ ജൂബിലി സ്മരണിക
ദേവി അഹില്യബായി ഹോൽക്കർ വിമാനത്താവളം ഇംഗ്ലീഷ് വിലാസം https://ml.wikipedia.org/wiki/Indore_Airport
മധ്യപ്രദേശ് സംസ്ഥാനത്തെ ഇൻഡോറിൽ സ്ഥിതി ചെയ്യുന്ന വിമാനത്താവളമാണ് ദേവി അഹില്യബായി ഹോൽക്കർ വിമാനത്താവളം ( ഹിന്ദി : देवी अहिल्या बाई होलकर विमानतल, इंदौर , മറാഠി : देवी अहिल्या बाई होलकर विमानतळ, इन्दुर ) ( IATA : IDR , ICAO : VAID ) .
മധ്യപ്രദേശിലെ ഏറ്റവും തിരക്കേറിയ വിമാനത്താവളമാണ് ഇത്.
ഇൻഡോറിൽ നിന്നും 8 കി.
മി ദൂരത്തിലാണ് ഇത് സ്ഥിതി ചെയ്യുന്നത്.
എയർപോർട്ട് അതോറിറ്റി ഓഫ് ഇന്ത്യയാണ് ഇതിന്റെ ഭരണം നടത്തിവരുന്നത്.
2009 ഓട് കൂടി ഇതിനെ അന്താരാഷ്ട്രവിമാനത്താവളമാക്കാനുള്ള പണികൾ പുരോഗമിക്കുന്നു.
ഇതിനു വേണ്ടി റൺ വേ വികസനവും നടക്കുന്നു.
1767 മുതൽ 1795 വരെ ഇൻഡോറിലെ ഭരണാധികാരിയായിരുന്ന ദേവി അഹില്യബായിഹോൽക്കറിന്റെ പേരിലാണ് ഈ വിമാനത്താവളത്തിന് പേരിട്ടിരിക്കുന്നത്.
2008 ൽ ഇവിടെ നിന്ന്  ഹജ്ജ് യാത്രക്കുൾല വിമാന സേവനങ്ങൾ തുടങ്ങി.
സേവനങ്ങൾ അന്തർദേശീയം ഇന്ത്യൻ എയർലൈൻസ് (ഭോപ്പാൽ, ഡെൽഹി, മുംബൈ) ജെറ്റ് എയർവേയ്സ് (അഹമ്മദാബാദ്, ഭോപ്പാൽ, ഡെൽഹി, ഹൈദരാബാദ്, റായ്പൂർ) ജെറ്റ്ലൈറ്റ് (മുംബൈ) കിംഗ്ഫിഷർ എയർലൈൻസ് (അഹമ്മദാബാദ്, ഹൈദരബാദ്, ജബല്പൂർ, ജയ്പൂർ, കൊൽക്കത്ത, നാഗ്പൂർ, പുനെ, റായ്പൂർ) operated by കിംഗ്ഫിഷർ റെഡ് (ബാംഗളൂർ‍, ഡെൽഹി, മുംബൈ, നാഗ്പൂർ) ഇത് കൂടി കാണുക ഇന്ത്യയിലെ അന്താരാഷ്ട്രവിമാനത്താവളങ്ങളുടെ പട്ടിക ഇന്ത്യയിലെ വിമാനത്താവളങ്ങളുടെ പട്ടിക അവലംബം പുറത്തേക്കുള്ള കണ്ണികൾ Devi Ahilya Bai Holkar Airport Archived 2015-07-30 at the Wayback Machine .
at Airports Authority of India web site Airport information for VAID at World Aero Data.
Accident history for IDR at Aviation Safety Network
ദേവി എസ്.
ഒരു ഇന്ത്യൻ ഡബ്ബിംഗ് ആർട്ടിസ്റ്റും നടിയുമാണ് ദേവി എസ് .
മലയാളം സിനിമകളിലും ടെലിവിഷൻ സീരിയലുകളിലും സജീവമാണ്.
ദൂരദർശനിലെ ഒരു കുടയും കുഞ്ഞു പെങ്ങളും എന്ന സീരിയലിൽ ദേവിയുടെ കുഞ്ഞിപെങ്ങൾ എന്ന പ്രധാന കഥാപാത്രം വളരെ ശ്രേദ്ദേയമാക്കി.
ഏതാണ്ട് 500 സിനിമകൾക്ക് വേണ്ടി മൊഴി നൽകി, 25 ൽ അധികം ചിത്രങ്ങളിൽ അഭിനയിച്ചു.
2014 ൽ നിത്യ കല്യാണി - ഒരു മോഹിനിയാട്ടം പതം എന്ന സിനിമയക്ക് നോൺ ഫീച്ചർ ഫിലിം വിഭാഗത്തിൽ ഏറ്റവും മികച്ച നോൺ ഫിലിം ഫിച്ചർ നരേഷൻ / വോയ്സ് ഓവർ പുരസ്കാരം ലഭിച്ചു .
നിലവിൽ മലയാള ടെലിവിഷനിലെ പ്രമുഖ നടിമാർക്ക് വേണ്ടി ഡബ്ബ് ചെയ്തുകൊണ്ടിരിക്കുന്നു, 100 ടി.വി. സീരിയലുകൾക്ക് ഡബ്ബ് ചെയ്തിട്ടുണ്ട്.
തിരുവനന്തപുരം ചെറുകോട് പേയാടിൽ ജനിച്ചു.
എൻജിനീയറായ അൽവിനെ വിവാഹം ചെയ്തു.
അവർക്ക് ഒരു മകൾ, ആത്മജ.
വിജയകൃഷ്ണൻ സംവിധാനം ചെയ്ത കഥാസംഗമത്തിൽ ബാലതാരമായി അരങ്ങേറ്റം കുറിച്ചു.
പിന്നീട് ദൂരദർശനിലെ ഒരു കുടയും കുഞ്ഞുപെങ്ങളും എന്ന സീരിയൽ അഭിനയിച്ചു.
1993 ൽ മികച്ച ബാലതാരത്തിനുള്ള സംസ്ഥാന അവാർഡ് കരസ്ഥമാക്കി.
സിനിമയിലും സീരിയലുകളിലും മറ്റും കുട്ടികൾക്കായി അവൾ ശബ്ദം നൽകി.
മിന്നാരം , സ്വരൂപം , സംമോഹനം , സ്വം , തലോലം , മൈ ഡിയർ കുട്ടിച്ചാത്തൻ , ജോണി എന്നിവ അവയിൽ ചിലതാണ്.
ക്യാമറാമാൻ അഴകപ്പന്റെ സംവിധാനം ചെയ്ത സല്യൂട്ട് 13 വയസുള്ളപ്പോൾ, നായികക്കായി ശബ്ദമുയർത്തിയ ആദ്യ ചിത്രമായിരുന്നു.
പത്മപ്രിയ , മീന , റായി ലക്ഷ്മി , റോമാ അസ്റാനി , ഗോപിക , മേഘ്ന രാജ് , കാവ്യ മാധവൻ , ജെനീലിയ , കനിഹ , ഭാവന തുടങ്ങി ഒട്ടേറെ നടികൾക്ക് ശബ്ദം നൽകി.
ഇപ്പോൾ 100-ലധികം ചിത്രങ്ങൾ പൂർത്തിയാക്കിയിട്ടുണ്ട്.
അവളുടെ ശ്രദ്ധേയമായ ചിലചിത്രങ്ങൾ ഗോപിക വേണ്ടി വെറുതെ ഒരു ഭാര്യക്കും സ്വന്തം ലേഖകനും , കാണാക്കൺമണിക്കിലെ , യുവർ ഓണർ ഹോണറിനും പോപ്പിൻസിലും വേണ്ടി പത്മപ്രിയക്ക് , മേഘ്ന രാജിനു വേണ്ടി ബ്യൂട്ടിഫുളിലും നമ്മുക്ക് പാർക്കാനും , ഉറുമി ൽ ജെനീലിയക്ക്, ട്രാഫിക് ലെ ലെന വേണ്ടി, ദൃശ്യത്തിനും കഥ പറയുബോളിനും വേണ്ടി മീനക്ക് , കേരള വർമ പഴശ്ശിരാജയിലെ കനിഹ വേണ്ടി.
ദേവി ഓൾ ഇന്ത്യ റേഡിയോയിൽ  വോയിസ് കലാകാരിയാണ് .
കൂടാതെ അവൾ കുങ്കുമാപ്പൂവിലെ അശ്വതി (അമല), മാനസപുത്രിയിലെ അർച്ചന (ഗ്ലോറി) , നന്ദനത്തി ലെ രസന ,  സ്ത്രീധനത്തിലെ ദിവ്യ, സരയുവിൽ സീന ആന്റണിക്ക്, കാനക്കിനവിലെ സുജിത , ഹരിചന്ദനത്തിലെ ഇന്ദിരക്കും ശബ്ദം നൽകിയിട്ടുണ്ട്.
കാർട്ടൂൺ പരമ്പരയായ ജംഗിൾ ബുക്കിൽ നിരവധി കഥാപാത്രങ്ങൾക്ക് ശബ്ദം നൽകിയിരുന്നു.
അവൾ ഇന്നലെ എന്ന സീരിയലിൽ ഒരേ സമയം രണ്ട് കഥാപാത്രങ്ങൾക്ക് വേണ്ടി ശബ്ദം നൽകി.